ג'ודי פארפיט

ג'ודי פארפיט (באנגלית: Judy Parfitt; נולדה ב-7 בנובמבר 1935) היא שחקנית תיאטרון, קולנוע וטלוויזיה אנגלייה.

ביוגרפיה
ג'ודי קתרין קלייר פארפיט נולדה ב-1935 בשפילד. לקתרין ז'וזפין ולורנס המילטון פארפיט. היא למדה בבית הספר התיכון לבנות "נוטר דאם" בשפילד ואחר כך באקדמיה המלכותית לאמנות הדרמה.

ב-1978 השתתפה פארפיט בפרק "Saturday, Sunday, Monday" מהסדרה "לורנס אוליבייה מציג" לצידם של לורנס אוליבייה, ג'ואן פלורייט ופרנק פינלי. ב-1981 גימה את אלינור במחזה "Passion Play" מאת פיטר ניקולס (אנ') בהפקה של הלהקה השייקספירית המלכותית. ב-1984 שיחקה בתפקיד דידרי בסרטו של ג'ק רוזנטל "The Chain". ב-1987 השתתפה בסרט "מוריס". שני תפקידים בולטים שלה היו בסדרות הטלוויזיה "היהלום שבכתר" (1984) כמילדרד לייטון (עליו הייתה מועמדת לפרס באפט"א) וב"גאווה ודעה קדומה" (1980) בתפקיד ליידי קתרין דה ברג. ב-1995 שיחקה בסרט "חשדות מהעבר" ("Dolores Claiborne") בה גילמה את המעסיקה השתלטנית של קתי בייטס, שנראית בהווה גוססת אבל בסדרה של פלאשבקים היא מוצגת כאישה זוהרת ותוססת.

פארפיט הופיעה בתוכניות טלוויזיה אמריקאיות. הראשונה שבהן הייתה בסדרה "שלגיה במאה העשרים" כאמה החורגת של שלגיה, המלכה המרשעת, ליליאן "לילי" וייט. בעלה בחיים טוני סטידמן כיכב בתפקיד אורח כסנטה קלאוס בספיישל חג המולד של העונה השנייה של הסדרה. עוד הופיעה פארפיט בתפקידי אורח בסדרה "רצח במשיכת קולמוס" ב-1989, ובתפקיד אמה של אליזבת קורדיי (בגילומה של אלכס קינגסטון) במספר פרקים של "ER" בשנת 2002.

ב-1997 שיחקה בסרט הביוגרפי "ויילד" לצידם של סטיבן פריי, ונסה רדגרייב וג'מה ג'ונס בתפקיד ליידי מאונט-טמפל. ב-2003 גילמה את מריה תינס בסרט "נערה עם עגיל פנינה" עליו הייתה מועמדת לפרס באפט"א כשחקנית המשנה הטובה ביותר.

ב-2004 גילמה את דמות האלמנה האמריקאית, גברת ואן סקיילר, בסרט "מוות על הנילוס", בכיכובם של דייוויד סושה, ג'יימס פוקס, פרנסס דה לה טור ודייוויד סול במסגרת סדרת "פוארו". ב-2011 השתתפה בסדרת הדרמה "דוריט הקטנה", עיבוד לרומן מאת צ'ארלס דיקנס, בתפקיד גברת קלנאם, אימו של ארתור קלנאם (מת'יו מקפדיין), לצידם של אלן ארמסטרונג וסו ג'ונסטון. בחג המולד 2001 גילמה תפקיד דומה לזה שב"דוריט הקטנה", הדודה צ'סטיטי, בסדרה הפרודית "בית קדרות לממכר וכאלה".

ב-2010 החלה להשתתף בסדרה "קראו למיילדת" (נכון ל-2015, משודרת העונה הרביעית), בתפקיד האחות מוניקה ג'ואן, נזירה מבוגרת הסובלת משלבים מוקדמים של דמנציה. הנזירה היא בעלת ידע בספרות קלאסית, וציטוטים ספרותיים שלה משמשים רקע להתרחשויות. החל מ-2013 היא מופיעה בסיטקום "קדימה, נשים" על תנועת הנשים הסופרג'יסטיות.

חיים אישיים
ב-1963 נישאה פארפיט לשחקן טוני סטידמן בהארו שבמידלסקס. הוא נפטר ב-2001. לבני הזוג נולד בן, דייוויד.

פרסים
פרס באפט"א לקולנוע
 2003 - שחקנית המשנה הטובה ביותר בסרט "נערה עם עגיל פנינה" בתפקיד מריה ת'ינס - מועמדות
פרס באפט"א לטלוויזיה
 1984 - השחקנית הטובה ביותר בסדרה "היהלום שבכתר" בתפקיד מילדרד לייטון - מועמדות
פרס סטלייט
 2009 - שחקנית המשנה הטובה ביותר בסדרת טלוויזיה על תפקידה כגברת קלנאם ב"דוריט הקטנה" - מועמדות
 2009 - שחקנית המשנה הטובה ביותר בסדרת טלוויזיה על תפקידה כאחות מוניקה ג'ואן ב"קראו למיילדת" - מועמדות

פילמוגרפיה
 שנה שם שם באנגלית תפקיד הערות 1962 Information Received ג'וּן קליפורד 1963 The Odd Man ליזה קאפ סדרת טלוויזיה (בפרק "Portrait of Caroline") 1965 Public Eye מריון הורדרן 1965 Out of the Unknown מארי סדרת טלוויזיה (בפרק "Time in Advance") 1965 The Wednesday Play דורותי גוברט סדרת טלוויזיה (בפרק "Tomorrow, Just You Wait") 1965 Z-Cars כריסטין היינס סדרת טלוויזיה (בפרק "But the Crying...") 1966 דייוויד קופרפילד David Copperfield רוזה דארטל מיני סדרה 1967 המלאך The Saint אן ליסקרד סדרת טלוויזיה (בפרק "The Persistent Patriots") 1967 Adam Adamant Lives! אירנה סדרת טלוויזיה (בפרק "Black Echo") 1967 Angel Pavement ליליאן מאטפילד סרט טלוויזיה 1968 Dixon of Dock Green מרי דיואר סדרת טלוויזיה (בפרק "The Attack") 1967 Escape in Time וסטה 1968 הגומלים The Avengers לוריס סדרת טלוויזיה 1969 Journey to the Unknown פיית' וילר סדרת טלוויזיה (בפרק "Do Me a Favour, Kill Me") 1969 המלט Hamlet המלכה גרטווד 1970 The Mind of Mr. Soames ג'ני באנרמן 1972 The Edwardians א. נסביט סדרת טלוויזיה 1973 Play for Today סדרת טלוויזיה (בפרק "Edward G: Like the Filmstar") 1973 The Protectors לנה היידון סדרת טלוויזיה (בפרק "Lena") 1974 אליס בארץ המראה Alice Through the Looking Glass המלכה האדומה סרט טלוויזיה 1974 כתף אל כתף Shoulder to Shoulder ליידי קונסטנס לייטון מיני סדרה 1974 גלילאו Galileo אנג'ליקה סארטי 1975 Crown Court פולין פאנשו סדרת טלוויזיה 1978 רמפול Rumpole of the Bailey אנה אספן סדרת טלוויזיה (בפרק "Rumpole and the Honourable Member") 1978 לורנס אוליבייה מציג Laurence Olivier Presents סדרת טלוויזיה (בפרק "Saturday, Sunday, Monday") 1979 Secret Orchards מיוריאל פרי סרט טלוויזיה 1979 Malice Aforethought ג'וליה ביקלי סדרת טלוויזיה 1980 Death of a Princess אלזה גרובר סרט טלוויזיה 1980 גאווה ודעה קדומה Pride and Prejudice ליידי קתרין דה ברג סדרת טלוויזיה 1980 בין שתי ערים A Tale of Two Cities מאדאם דפארג' סדרת טלוויזיה 1981 כן, אדוני השר Yes Minister בטי הולדהם, MP סדרת טלוויזיה 1984 היהלום שבכתר The Jewel in the Crown מילדרד לייטון סדרת טלוויזיה 1984 אלופים Champions ד"ר מרו 1984 The Chain דידרי 1986 Mr Pye מיס דרדג'ר סדרת טלוויזיה 1987 מוריס Maurice גברת דורהם 1987–1988 שלגיה במאה העשרים The Charmings המלכה ליליאן וייט סדרת טלוויזיה 1989 קשר השתיקה Dark Obsession ליידי קרוין 1989 רצח במשיכת קולמוס Murder, She Wrote פגי ברוקס סדרת טלוויזיה (בפרק "From Russia... with Blood") 1989 Getting It Right ליידי סטלה מנדיי 1991 המלך ראלף King Ralph המלכה קתרין 1993 The Alleyn Mysteries ליידי או'קלהאן סדרת טלוויזיה (בפרק "The Nursing Home Murder") 1993 The Return of the Borrowers גברת פלייטר סרט טלוויזיה 1995 חשדות מהעבר Dolores Claiborne ורה דונובן 1996 צל של ספק Element of Doubt ג'נבייב 1997 Holding the Baby מרגרט סדרת טלוויזיה (בפרק 7 בעונה 1) 1997 ויילד Wilde ליידי מאונט-טמפל 1998 Berkeley Square ליידי הרמונסוורת' סדרת טלוויזיה 1998 עכשיו ולתמיד Ever After המלכה מארי 1999 רציחות במידסומר Midsomer Murders סדרת טלוויזיה (בפרק "Death's Shadow") 2001 Murder in Mind מרגרט קולינס סדרת טלוויזיה (בפרק "Mercy") 2002 ER ER איזבל קורדיי סדרת טלוויזיה 2003 נערה עם עגיל פנינה Girl with a Pearl Earring מריה תינס 2004 פוארו Agatha Christie's Poirot מיס ואן סקיילר Death on the Nile 2004 The Long Firm ליידי רות תרסבי סדרת טלוויזיה 2005 שגעון האהבה Asylum ברנדרה רפאל Funland מרסי וולף סדרת טלוויזיה 2008 Heartbeat ליידי ורוניק סדרת טלוויזיה Dean Spanley גברת ברימלי דוריט הקטנה Little Dorrit גברת קלנאם סדרת טלוויזיה 2009 ג'ונתן קריק Jonathan Creek: The Grinning Man קונסטנס גסלר 2011 יומני העש The Moth Diaries גברת רוד ווליס ואדוארד W.E. מרי מטק בית קדרות לממכר וכאלה The Bleak Old Shop of Stuff דודה צ'סטיטי 2012– קראו למיילדת Call the Midwife האחות מוניקה ג'ואן סדרת טלוויזיה 2012 The Syndicate מורין ורה Vera מגי בפרק "A Certain Samaritan" 2013–2015 קדימה, נשים Up the Women מירטל סדרת טלוויזיה 2015 המשחק The Game הסטר ווטרהאוס

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1935
קטגוריה:בריטים שנולדו ב-1935